کھوکھر زیر ۔۔۔۔۔۔۔۔۔۔۔۔۔۔۔۔۔۔ میرا گائوں 

 

  دیکھا جائے تو یہ ایک سیدھا سادھا سا دیہاتی بلکہ انتہائی پسماندہ گائوں ہے۔ 

 

 محل وقوع اور موجودگی 

 اسلام آباد سے ۶۳ میل (۱۰۲ کلومیٹر) جنوب کی طرف جبکہ لاہور سے ۱۲۴ میل (۱۹۹ کلومیٹر) شمال مغرب کی طرف میرا گائوں کھوکھر زیر آباد ہے۔ شہر چکوال کے وسط سے برآستہ جہلم روڈ اور پھر چوآ سیدن شاہ روڈ پر ۱۷ کلومیٹر کی دوری پر آباد اس خوش اخلاق لوگوں کی بستی کا سفر موضع بھون سے صرف ۱۱ کلومیٹر رہ جاتا ہے۔ یہ سفر ملک تنویر اسلم اعوان ایم پی اے کی کوششوں سے حال ہی میں تعمیر ہوئی سڑک کے ذریعے کیا جاتا ہے جو تھوہا بہادر اور جنگا کے دیہات کو بھی آپس میں جوڑتی ہے۔ موٹر وے ایم ٹو کے کلر کہار انٹر چینج سے اگر شہر چکوال میں سے ہو کر آئیں تو کھوکھر زیر کی مسافت ۳۹ کلومیٹر بن جاتی ہے مگر بھون سے شارٹ کٹ استعمال کرتے ہوئے گائوں کی دوری صرف ۲۲ کلومیٹر رہ جاتی ہے۔